Atès que al servei d'autoaprenentatge i al servei de cursos monogràfics a les escoles oficials d'idiomes, així com al servei de cursos monogràfics a les escoles d'art, i als cursos d'actualització de coneixements i perfeccionament professional de persones adultes a les escoles oficials d'idiomes, considerats com a activitats complementàries, els és aplicable l'article 1.3.1 del Text refós de la Llei de taxes i preus públics de la Generalitat de Catalunya, aprovat pel Decret legislatiu 3/2008, de 25 de juny;
Atès que en la prestació del servei d'estudis de coreà a les escoles oficials d'idiomes dependents del Departament d'Educació li és aplicable l'article 1.3.1 del Text refós de la Llei de taxes i preus públics de la Generalitat de Catalunya, aprovat pel Decret legislatiu 3/2008, de 25 de juny;
D'acord amb el procediment que preveu l'article 1.3.2 del dit Text refós de la Llei de taxes i preus públics de la Generalitat de Catalunya;
A proposta de la Direcció General d'Ensenyaments Professionals, Artístics i Especialitzats,
1.1 Modificar el preu públic per a la utilització del servei d'autoaprenentatge a les escoles oficials d'idiomes.
1.2 Fixar en 69,50 euros, per quadrimestre, el preu públic d'utilització del servei d'autoaprenentatge a les escoles oficials d'idiomes.
L'alumnat oficial de les escoles oficials d'idiomes gaudeix d'una bonificació del 50% sobre aquest preu.
2.1 Modificar el preu públic pel servei de cursos monogràfics a les escoles oficials d'idiomes, impartits en el marc de la formació permanent que preveu la disposició addicional 2 del Reial decret 1629/2006, de 29 de desembre, pel qual es fixen els aspectes bàsics del currículum dels ensenyaments d'idiomes de règim especial regulades per la Llei orgànica 2/2006, de 3 de maig, d'educació.
Es consideraran cursos monogràfics els cursos intensius o bé extensius impartits al llarg de l'any o bé a l'estiu amb una durada mínima de 30 hores i màxima de 45 hores.
2.2 Fixar el preu públic d'utilització del servei de cursos monogràfics a les escoles oficials d'idiomes en 43,70 euros d'inscripció al curs, més 4,40 euros, per cada hora de durada.
3.1 Modificar el preu públic pel servei de cursos monogràfics a les escoles d'art.
3.2 Fixar en 224,40 euros, el preu públic per cadascun dels cursos monogràfics a les escoles d'art.
4.1 Modificar el preu públic pel servei de cursos d'actualització de coneixements i perfeccionament professional de persones adultes a les escoles oficials d'idiomes.
4.2 Fixar el preu públic per la prestació del servei de cursos d'actualització de coneixements i perfeccionament professional de persones adultes a les escoles oficials d'idiomes en 44,60 euros d'inscripció al curs, més 3,20 euros, per cada hora de durada.
5.1 Modificar el preu públic per la prestació del servei d'estudis de coreà a les escoles oficials d'idiomes dependents del Departament d'Educació.
5.2 Fixar el preu públic per la prestació del servei d'estudis de coreà en 147,65 euros.
Tots aquests preus públics es poden exigir abans de la prestació del servei.
7.1 A l'alumnat que utilitzi aquest servei li seran aplicables les exempcions i bonificacions següents:
L'exempció del preu públic per a les persones que acreditin un grau de discapacitat igual o superior al 33%.
L'exempció del preu públic per als membres de les famílies nombroses classificades en la categoria especial, i una bonificació del 50% per als de categoria general.
L'exempció del preu públic per a les víctimes d'actes terroristes, així com per als seus cònjuges i els seus fills.
7.2 La concurrència en una mateixa persona de les condicions exigides per a dues bonificacions del 50% comporta l'exempció del preu públic.
Els imports dels preus públics que fixa aquesta Ordre són aplicables a partir del dia 1 de gener de 2009.
D'acord amb el que disposa l'article 2.b) de la Llei 4/1988, de 28 de març, reguladora de l'autonomia de gestió econòmica dels centres docents públics no universitaris de la Generalitat de Catalunya, els ingressos obtinguts d'acord amb aquesta Ordre s'ingressaran en el compte corrent del centre educatiu i els gestionarà el centre pels procediments que preveuen la Llei 4/1988 esmentada i la normativa que la desplega.
Barcelona, 23 d'octubre de 2008